Det er en mand, der som træner og spiller har stor erfaring fra allerhøjeste niveau i Luleå, og AaB's sportsdirektør Ole Nielsen erklærer sig i en pressemeddelelse da også særdeles glad for, at det er lykkedes at tiltrække Jens Hellgren. - Vi får tilført en ambitiøs og sulten cheftræner, der udover sin store kompetence på den ishockey-faglige del også besidder gode menneskelige kvaliteter, siger han og fortsætter: - Jens Hellgrens CV taler sit eget tydelige sprog, siger Ole Nielsen, der i påskedagene havde den kommende cheftræner på besøg i Aalborg, hvor den 45-årige svensker i øvrigt i sin sidste sæson som aktiv i 1995/1996 optrådte for AaB. Svenskeren har i denne sæson været cheftræner hos italienske HC Val Pusteria Wolves. Jens Hellgren, der har taget den anerkendte svensker træneruddannelse, har foreløbig skrevet under på en et-årig aftale med AaB.

Referat:
AaB Ishockey har torsdag ansat den tidligere Eliteserie-træner Jens Hellgren som ny cheftræner.